473.02 REGOLAMENTI DWAR L-EKO-KONTRIBUZZJONI L-AVVIŻ LEGALI 395 tal-2004, kif emendat bl-Avviżi Legali 104 tal-2006, u 202 u 427 tal-2007. L-AVVIŻ LEGALI 395 tal-2004, kif emendat bl-Avviżi Legali 104 tal-2006, u 202 u 427 tal-2007. 1. Titolu u kamp ta’ applikazzjoni. (1) It-titolu ta’ dawn ir-regolamenti hu r-Regolamenti dwar l-Eko-Kontribuzzjoni. (2) Dawn ir-regolamenti jipprovdu miżuri addizzjonali, proċeduri u gwida għall-amministrazzjoni aħjar tal-Att dwar l-Eko-Kontribuzzjoni, hawnhekk iżjed ’il quddiem imsejjaħ "l-Att", u" biex jipprovdu aktar dwar il-proċeduri li għandhom jiġu adottati mill-awtorità kompetenti sabiex tinforza id-disposizzjonijiet tal-Att u kwistjonijiet oħra relatati. 2. Penali amministrattiva għal dikjarazzjoni bin-nieqes fil-prospett. (1) Bla ħsara għad-disposizzjonijiet tas-sub regolament (2), meta prospett mibgħut minn persuna reġistrata skond l-Att għal xi perjodu, ikun fih dikjarazzjoni bin-nieqes tal-eko-kontribuzzjoni dovuta għal dak il-perjodu, dik il-persuna tista’ teħel penali amministrattiva f’ammont ekwivalenti għal għaxra fil-mija tal-eċċess tal-ammont korrett ta’ eko-kontribuzzjoni fuq il-kontribuzzjoni dikjarata fil-prospett. (2) Meta persuna tikkoreġi d-dikjarazzjoni bin-nieqes imsemmija fis-sub regolament (1) skond id-disposizzjonijiet tar-regolament 6, dik il-persuna tistateħel penali amministrattiva f’ammont ekwivalenti għal ħamsa fil-mija tal-eċċess tal-ammont korrett ta’ eko-kontribuzzjoni fuq il-kontribuzzjoni dikjarata fil-prospett. 3. Penali amministrattiva għal prospett li ma jkunx sħiħ jew li ma jkunx korrett. Emendat: A.L.427 tal-2007. Meta prospett mibgħut għal perjodu ma jkunx fih dikjarazzjoni sħiħa u korretta tat-tagħrif meħtieġ li jiġi dikjarat minn dik il-persuna, skond il-parti ta 2 tat-Tieni Skeda li tinsab ma’ l-Att u dik il-persuna ma tikkoreġix dak il-prospett skond id-disposizzjonijiet tar-regolament 6, dik il-persuna għandha, sakemm dik il-persuna ma tkunx weħlet minħabba dak in-nuqqas xi penali amministrattiva ogħla taħt id-disposizzjonijiet ta’ dawn ir-regolamenti, teħel penali amministrattiva ta’ mitejnu tnejnutletineurouerbgħa u disgħ in ċenteżmu (€ 232.94). 4. Penali amministrattiva fin-nuqqas li jintbagħat prospett. Sostitwit: A.L.104 tal-2006. Emendat: A.L.427 tal-2007. Emendat: A.L.427 tal-2007. Kull persuna reġistrata taħt l-Att li, għax tkun meħtieġa li tibgħat prospett għal xi perjodu, ma tibgħatx dak il-prospett jew tibgħat il-prospett mingħajr ma tibgħat il-pagament sħiħ tal-eko-kontribuzzjoni kollu dovut skond dak il-prospett, sa mhux aktar tard mill-ħmis tax-iljum tat-tieni xahar li jiġi wara x-xahar li matulu jintemm il-perjodu, tista’ teħel penali amministrattiva f’ammont ta’ tmienja u ħamsin euro u tlieta u għoxrin lira (€ 58.23) għal kull xahar jew parti minnu li jiskadi mid-data meta kellu jintbagħat il-prospett jew il-pagament, skond il-każ. 5. Penali amministrattiva fin-nuqqas ta’ applikazzjoni għar-reġistrazzjoni. Emendat: A.L.427 tal-2007. Kull persuna li, meta tkun meħtieġa li tapplika għal reġistrazzjoni taħt it-Tieni Skeda li tinsab mal-Att, tonqos milli tapplika fit-terminu ta’ żmien preskritt fl-imsemmija Skeda, tista’ teħel penali amministrattiva f’ammont ta’ tmienja u ħamsin euro u tlieta u għoxrin euro (€ 58.23) għal kull xahar jew parti minnu li jiskadi mid-data li fiha kellha ssir l-applikazzjoni u d-data li fiha l-applikazzjoni għar-reġistrazzjoni tintbagħat lill-awtorità. 6. Aġġ ustamenti tal-prospetti. Persuna reġistrata taħt l-Att li tkun għamlet xi forma ta’ dikjarazzjoni mhux korretta fi prospett mibgħut lill-awtorità għal xi perjodu tista’ tikkoreġi l-imsemmi prospett billi tippreżenta prospett korrett mhux aktar tard minn għaxart ijiem minn meta il-prospett li kien fih id-dikjarazzjoni mhux korretta kien intbagħat lill-awtorità, u tindika b’mod ċar li l-prospett aġġustat ikun qiegħed jissostitwixxi l-prospett mibgħut qabel: Iżda l-awtorità tista’, meta ċ-ċirkostanzi hekk jitolbu u fid-diskrezzjoni assoluta tagħha, testendi l-perjodu indikat hawn qabel u taċċetta prospett aġġustat mibgħut minn persuna wara li jkun għadda l-perjodu ta’ żmien stipulat. 7. Persuni responsabbli għall-penali amministrattiva. Kull ammont ta’ penali amministrattiva dovut minn persuna ma għandux jeħles lil dik il-persuna minn xi penali ogħla jew addizzjonali li setgħet weħlet jew tista’ teħel skond xi disposizzjonijiet tal-Att jew regolamenti magħmulin taħt l-Att. 8. (1) Mar-reġistrazzjoni skond it-Tieni Skeda li tinsab mal-Att, sew jekk dik il-persuna tkun meqjusa li tkun ġiet reġistrata jew xorta oħra, l-awtorità għandha talloka perjodu ta’ rapportaġġ ta’ eko-kontribuzzjoni lil kull persuna li tkun hekk reġistrata. (2) Ħlief kif jista’ jiġi provdut mod ieħor, il-perjodu ta’ rapportaġġ ta’ eko-kontribuzzjoni għandu jkun perjodu ta’ tliet xhur kalendarji li jibda għaddej fl-ewwel jum li jiġi minnufih wara t-tmien tal-perjodu ta’ rapportaġġ ta’ eko-kontribuzzjoni ta’ qabel. (3) L-ewwel perjodu ta’ rapportaġġ ta’ eko-kontribuzzjoni għandu jibda għaddej fid-data li fiha dik il-persuna tkun reġistrata jew titqies li tkun reġistrata skond l-Att u għandu jtemm f’dik id-data li tista’ tiġi stabbilita mill-awtorità. (4) L-awtorità tista’, b’avviż bil-miktub notifikat lil persuna reġistrata, tvarja l-perjodu ta’ rapportaġġ ta’ eko-kontribuzzjoni b’dak il-mod li jista’ jiġi speċifikat fl-avviż. 9. Żmien ta’ ħlas. Emendat: A.L.104 tal-2006; A.L.202 tal-2007. (1) Ħlief kif mod ieħor provdut hawn taħt, l-eko-kontribuzzjoni dovuta fuq prodotti għandha tiġi rapportata u mħallsa lill-awtorità kompetenti mal-prospett dovut għall-perjodu minnufih wara ż-żmien meta l-prodott jew prodotti, skond il-każ, għall-ewwel darba jinbiegħu jew jiġu trasferiti, jew xort’oħra jsir minnhom jew jiġu meqrudin, jew meta sseħħx iġrajja li biha l-prodotti ma jibqgħux aktar fil-pus sess jew taħt il-kontroll tal-produttur: Iżda meta produttur iġib f’Malta jew jittrasferixxi mill-istadju ta’ manifattura prodotti għall-użu fil-kors tal-kummerċ, negozju, professjoni jew sejħa tiegħu, l-eko-kontribuzzjoni li tkun dovuta fuq dawn il-prodotti għandha tiġi rappurtata u mħallsa lill-awtorità kompetenti flimkien mal-prospett dovut għall-perjodu li jiġi minnufih wara ż-żmien meta l-prodott jew prodotti jinġiebu Malta għall-ewwel darba jew jiġu trasferiti mill-istadju ta’ manifattura, skond il-każ. (2) Produtturi ta’ prodotti li jaqgħu taħt il-Kodiċi HS Numri 2201 sa 2206, inklużi, 2208; 170410; 2106; 3303 sa 3307, inklużi; 33051000; 3402; 3923; 39231000; 39241000; 7010; 7612; 842123; 8506 u 8507; u 9306, fl-Ewwel Skeda għandhom jirrapportaw u jħallsu lill-awtorità kompetenti l-eko-kontribuzzjoni dovuta fuq il-prodotti relattivi mal-prospett dovut għall-perjodu li matulu l-prodott jitqiegħed fis-suq: Iżda l-eko-kontribuzzjoni fuq rendikont tal-ħażniet tal-bidu tal-prodotti li jaqgħu taħt il-Kodiċi HS Numri 2201 sa 2206, inklużi, 2208, minbarra l-kontenituri li jistgħu jerġgħu jimtlew; 170410; 2106; 3303 sa 3307, inklużi; 33051000; 3402; 3923; 39231000; 39241000; 7010; 7612; 842123; 8506 u 8507; u 9306, fl-Ewwel Skeda dovut minħabba d-dħul fis-seħħ ta’ dawn ir-regolamenti, ** ir-Regolamenti tal-2007 li jemendaw ir-Regolamenti dwar l-Eko-Kontribuzzjoni-A.L.202 tal-2007. għandu jiġi mħallas fi żmien tnaxi l-xahar mid-data tad-dħul fis-seħħ ta’ dawn ir-regolamenti: Iżda wkoll mad-dħul fis-seħħ tal-Att, l-eko-kontribuzzjoni fuq il-ħażniet tal-bidu stabbilita skond id-disposizzjonijiet tat-Tieni Skeda li tinsab mal-Att dovuta minn dawk il-produtturi rikonoxxuti għandha titħallas fi żmien tnax-il xahar kalendarji f’erba’ pagamenti ugwali u konsekuttivi li jibdew għaddejjin mal-ewwel prospett mibgħut wara dik id-data jew f’pagament wieħed imħallas mal-ewwel prospett li jkun ikopri l-ammont sħiħ ta’ eko-kontribuzzjoni dovut fuqhom. (3) Għall-finijiet tat-Tieni Skeda li tinsab mal-Att, "produtturi rikonoxxuti" tfisser bottiljaturi ta’ xarbiet li joperaw fuq bażi ta’ flixken li jerġgħu jimtlew li jkunu applikaw għand l-awtorità kompetenti għal dak ir-rikonoxximent abbażi ta’ kull prodott għalih. Ir-rikonoxximent għandu jingata biss mill-awtorità malli din tirċievi applikazzjoni magħmula mill-produttur u wara li tissodisfa l-kriterji stipulati mill-awtorità. 10. Ħlas amministrattiv. Emendat: A.L.427 tal-2007. Għandu jsir ħlas amministrattiv ta’ disgħa u ħams in ċenteżmu (€ 46.59) lill-awtorità malli jsirappell quddiem il-Bord tal-Appelli skond l-artikolu 20 tal-Att. 11. Disposizzjonijiet transitorji. Meta, fl-esekuzzjoni ta’ kuntratt magħmul qabel id-data tad-dħul fis-seħħ tal-Att, jiġu fornuti prodotti f’dik id-data jew wara dik id-data u dawk il-prodotti jkunu soġġetti għall-eko-kontribuzzjoni, dak il-kuntratt għandu, għall-għanijiet kollha ta’ kull liġi jiftiehem daqs likieku l-partijiet kontraenti kienu ftehmu żjieda fil-korrispettiv hemm stipulat biex jirrifletti l-eko-kontribuzzjoni dovuta.